Consiliul General al Municipiului București a lansat un concurs pentru desemnarea unui logo al Capitalei. Câștigătorul va primi un premiu de 50.000 de lei brut.

Foto: Gulliver/GettyImages

„Lucrarea care va fi declarată câștigătoare va trebui să aibă un design atractiv, să fie ușor recognoscibilă, să poată fi imprimată și pe suprafețe mici fără să piardă detalii esențiale, să îmbine elementele care să reflecte tradiția istorică a Bucureștiului cu elemente care să țină cont de tendințele actuale, să permită declinarea ulterioară a unor branduri sectoriale (București cultural, București turistic, București muzical, București sportiv etc)”, se arată într-un comunicat al Primăriei Capitalei.

Perioada de desfășurare a concursului este între 20 martie și 20 aprilie 2017 și poate participa orice cetățean român cu vârsta peste 18 ani împliniți înainte de începerea concursului.

Câștigătorul va fi anunțat în data de 3 mai și va fi premiat cu 50.000 de lei brut.